Bulls wil spiere teen Benetton bultMarcell Coetzee lei die Bulls op die veld. Foto: GB Jordaan. “Wraak” is dalk ’n te sterk woord om die Bulls se doelstellings te beskryf wanneer hulle die naweek teen Benetton op Loftus Versfeld speel, maar hulle sal beslis die bordjies teen die Italiaanse klub wil verhang. Want op 19 Junie 2021 het die Bulls sleg teen Benetton in die eindstryd van die Reënboogbeker in Italië verloor. Hoewel ’n mens reeds vóór daardie wedstryd geweet het dat die Pretorianers effens in die vreemde sou sukkel – hulle was immers sonder die dienste van Morné Steyn en Duane Vermeulen – het die eindtelling (35 – 8) gesorg dat die meeste Bulls-ondersteuners aan hul boegoebrandewyn stik. Maar onlangs het die Bulls egter met die Lions, Zebre, Munster, Scarlets, Dragons en Ulster afgereken, terwyl hulle ’n naweek of so gelede met net twee punte teen die Stormers in Kaapstad verloor het. Hulle sal nie sommer weer deur ’n Italiaanse span onkant betrap word nie. Daarbenewens speel hulle nou ook op Fort Loftus; ’n stadion waar hulle – om vir Steve Hofmeyr aan te haal – nie van die vloer af eet nie. “Ná ons laaste wedstryd teen die Stormers weet ons nou presies waaraan ons moet skaaf vir ons stryd teen Benetton – ons sal goed voorbereid wees,” het die Bulls se Nollis Marais gesê. Chris Smith laat waai voor ’n vol Loftus-pawiljoen. Foto: GB Jordaan. Boonop het die Pretoriase unie ook aangedui dat kaartjies vir die wedstryd vanaf R25 beskikbaar is, terwyl kinders gratis toegang tot die stadion sal verkry. Willem Strauss (president van die Blou Bulle Rugby-unie) het juis in ’n vorige onderhoud met Maroela Media gesê dat daar altyd ’n moontlikheid van ’n “special” of twee is wat kaartjiepryse betref. “Dit is verskriklik lekker om weer ondersteuners in die stadion te hê, en die spelers ervaar die skare se geesdrif as aansteeklik. Rugby is immers ’n toeskouersport,” het Strauss gesê. En die Bulls sal hul ondersteuners op sjampanje-rugby wil trakteer. Die wedstryd begin Saterdag om 14:00. ???? ANNOUNCEMENT ????Free entrance for all kids this Saturday when the Vodacom Bulls take on Benetton ???? Don’t miss out! ????@Vodacom #URC pic.twitter.com/h1VaTIsi4y — Official Blue Bulls (@BlueBullsRugby) April 20, 2022 Let’s give Benetton a proper Loftus Welcome this Saturday ????– Tickets from R25 ????– Beer Garden ???? – After Party ???? Grab your tickets from TicketPro, NOW: https://t.co/xAbAq5GDZ1 pic.twitter.com/i5xJKMxHoZ — Official Blue Bulls (@BlueBullsRugby) April 19, 2022